CELEX: 62008TN0511
Language: et
Date: 2008-11-27 00:00:00
Title: Kohtuasi T-511/08: 27. novembril 2008 esitatud hagi — Unity OSG FZE versus nõukogu ja EUPOL Afghanistan

7.2.2009   
            
            
               ET
            
            
               Euroopa Liidu Teataja
            
            
               C 32/44
            
         27. novembril 2008 esitatud hagi — Unity OSG FZE versus nõukogu ja EUPOL Afghanistan
   (Kohtuasi T-511/08)
   (2009/C 32/86)
   Kohtumenetluse keel: inglise
   Pooled
   
      Hageja: Unity OSG FZE (Dubai, Araabia Ühendemiraadid) (esindajad: advokaadid C. Bryant ja J. McEwen)
   
      Kostjad: Euroopa Liidu Nõukogu ja Euroopa Liidu politseimissioon Afganistanis („EUPOL Afganistan”)
   Hageja nõuded
   
               —
            
            
               Tühistada Euroopa Liidu politseimissiooni („EUPOL Afganistan”) otsus (i) lükata tagasi hageja pakkumus seoses Afganistanis turva- ja ihukaitse teenuste osutamise lepinguga, (ii) sõlmida leping teise pakkujaga vastavalt hagejale 23. novembril 2008 saadetud kirjale.
            
         
               —
            
            
               mõista kohtukulud vastavalt Esimese Astme Kohtu kodukorra artiklile 87 välja kostjalt.
            
         Väited ja peamised argumendid
   19. detsembril 2007 sõlmis hageja Euroopa liidu politseimissiooniga Afganistanis (1) („EUPOL Afganistan”) lepingu turvateenuste osutamiseks. Septembris 2008 avaldas EUPOL Afganistan riigihanke teatise turva- ja ihukaitse teenuste osutamise lepingu sõlmimiseks, mis avaldati (2) Euroopa komisjoni kodulehel seoses EuropeAid programmiga ning vastavalt finantsmääruse 1605/2002 (3) (finantsmäärus) esimese peatüki jaotisele V ja komisjoni määruses nr 2342/2002 (4) sätestatud finantsmääruse üksikasjalikele rakenduseeskirjadele.
   Hageja taotleb EUPOL Afganistani 23. novembri 2008. aasta otsuse tühistamist, millega hagejat teavitati, et tema pakkumus ei olnud edukas ja et leping sõlmitakse Armor Groupiga, järgmistel põhjustel:
   Esiteks väidab hageja, et kostja rikkus finantsmääruse artikli 89 lõikes 1 sätestatud võrdse kohtlemise ja mittediskrimineerimise põhimõtet.
   Teiseks väidab hageja, et rikuti finantsmääruse artiklis 99 ja rakenduseeskirjade artikli 120 lõike 2 punktis d ja artiklis 148 sätestatud tellija ja pakkumuse esitajate vahelise lepingu hankemenetluse ajal sõlmimisele kohaldatavad tingimusi.
   Kolmandaks väidab hageja, et rikuti rakenduseeskirjade artiklis 121 sätestatud nõuet, mille kohaselt tuleb teade lepingu sõlmimise võimaluse kohta enne selle mujal avaldamist avaldada esmalt Euroopa Liidu Teatajas. Hageja väitel rikuti nimetatud nõuet, kuna teade avaldati esmalt EuropaAid kodulehel, mitte Euroopa Liidu Teatajas.
   Neljandaks väidab hageja, et rikuti nõuet järgida finantsmääruse artikli 142 lõikes 1 sätestatud kiirendatud menetluse korral kohaldatavaid miinimumtähtaegu.
   Viiendaks väidab hageja, et kostja ei järginud rakenduseeskirjade artikli 158 punktis a sätestatud nõuet järgida lepingu sõlmimise otsuse tegemise ja lepingu sõlmimise vahelist ooteaega. Lisaks väidab hageja, et kostja ei esitanud EÜ artikli 253 kohaseid põhjendusi.
   
      (1)  Asutati 30. mail 2007 vastavalt nõukogu ühismeetmele 2007/369/ÜVJP (EÜT L 139, lk 33).
   
      (2)  Teatis avaldti Euroopa Liidu Teataja7. oktoobri 2008. aasta kaasandes 2008/S 194-255613.
   
      (3)  EÜT L 248, lk 1.
   
      (4)  EÜT L 357, lk 1; ELT eriväljaanne 01/04, lk 145.